**ZAPISNIK 4. SESTANKA KOMISIJE**

**ZA ŠOLSKO IN VRTČEVSKO PREHRANO ZA ŠOLSKO LETO 2021/2022**

**Čas**: ponedeljek, 20. 06. 2022, preko Zoom povezave, s pričetkom ob 17.00

**Prisotni**: pom. ravnateljice za vrtec Ariadna Agnič dipl. vzg., Špela Murn mag. prof., Nina Pavlin prof., Irena Pečnik VPO-pom. vzg., Gregor Ravbar, predstavnik podjetja Slorest d. o. o, predstavnici staršev Dragica Kren in Tea Grgič

**Ostali prisotni:** ravnateljica Andreja Koščak, prof.

**Odsotni**: učenka Ema Zamida, učenec Mark Lavrič

**Dnevi red**:

1. Uvodni pozdrav predsednice komisije.
2. Analiza stanja celotnega šolskega leta s strani podjetja Slorest d. o. o.
3. Analiza rezultatov izvedene ankete v vrtcu.
4. Analiza rezultatov izvedene ankete v OŠ.
5. Razno (pobude in predlogi za naslednje šolsko leto).

**K1**

Predsednica komisije Ariadna Agnič je pozdravila vse navzoče in nas seznanila z dnevnim redom.

**K2**

Gregor Ravbar, predstavnik podjetja Slorest d. o. o., nam je povedal, da je za njimi zelo zanimivo leto. Delno jim je že uspelo nadgraditi kuhinjo, ostalo imajo namen v naslednjem šolskem letu oz. v naslednjih mesecih. Trudili so se upoštevati vse predloge, želje, pozitivne in negativne komentarje. Želi si, da bi tudi v prihodnje uspešno sodelovali.

**K3**

Ariadna Agnič nas je seznanila z rezultati ankete o vrtčevski prehrani, ki je bila poslana staršem otrok vključenih v vrtec Gumbek. Anketa je bila pred tem poslana v pogled na NIJZ OE NM Tei Kordiš, ki je podala strokovne predloge, ki so v anketi upoštevani.

Pri tej točki sem dodala, da so me strokovne delavke vrtca v tem obdobju od našega zadnjega srečanja opozorile na določene pomanjkljivosti glede prehrane. Vse informacije sem sproti predala pomočnici ravnateljice vrtca, ona pa jih je z Gregorjem Rajbarjem sproti reševala in odpravljala. Strokovne delavke vrtca so pohvalile odnos osebja kuhinje in njihovo pripravljenost pomagati.

**K4**

Špela Murn nas je seznanila z rezultati ankete, ki so jo izvedli med učenci OŠ. Učenci so prehrano pohvalili. Predvsem pa jih veseli odnos osebja kuhinje do njih.

Sledili so komentarji ravnateljice in članov komisije na podano analizo vrtčevske in šolske ankete. Ravnateljica Andreja Koščak je povedala, da je anketa bolj strukturirane kot v preteklih letih. Tudi sama ravnateljica je seznanjena s tem, da učenci pri kosilu hodijo po repete, ker je hrana okusno pripravljena. Posebej je izpostavila prikuhe in meso.

Nina Pavlin je tudi podala pohvala na prehrano. Opaža, da ji učenci sami povedo, da je kosilo okusno.

Gospo Dragico Kren je zanimalo, kakšni so normativi obroka na učenca na nižji stopnji in višji stopnji. Ponovno je izpostavila, da naj bo sadje raznoliko. V jedilnici pri kosilu še vedno pogreša solatni bife za učence. Pri mlečni izdelkih bi si otroci želeli namesto mlečnih kaš in mlečnega riža jogurt in različne namaze.

Tea Grgić je povedala, da ima sama tri otroke in ima vsak svoj okus. V ustanovah kot je šola in vrtec je vsem željam otrok težko ustreči, vendar smo na dobri, pravi poti in je opaziti napredek.

Gregor Ravbar je pripomnil, da si želi bolje seznaniti z vsebino obeh anket in da se bo potem videlo, kaj se še da spremeniti oz. nadgraditi v jedilnikih. Seveda ob upoštevanju priporočil smernic NIJZ-ja zdrave prehrane.

**K5**

Ravnateljica Andreja Koščak nas je seznanila, da bo z naslednjim šolskim letom prišlo do sprememb v cenah obrokov. Predlagala je tudi, da bi se v jedilniku ponovno uvedel določen dan v tednu za določene jedi.

Pojavilo se je vprašanje prehranjevanja v razredih v naslednjem šolskem letu. Ravnateljica je dejala, da se bodo o tem pogovorili in dogovorili z učitelji na skupnih sestankih, ki jih bodo imeli v naslednjih dneh. V naslednjem šolskem letu naj bi se tudi starejše skupine vrtca prehranjevale oz. imele kosilo v jedilnici.

Tukaj je dodala učiteljica Nina Pavlin, da ima prehrana oz. malica v razredu svoje prednosti. Ker je v času prehranjevanja umirjeno vzdušje, otroci več pojedo. Prej se jim je mudilo iz jedilnice v razred na igro v času odmora. Z učiteljico NinoPavlin je strinjala tudi Dragica Kren, ki je tudi podala predlog, da bi v začetku septembra imeli 14-dnevno poskusno obdobje, ko bi učenci hodili na kosilo. To bi lahko pripomoglo k večjemu številu prijavljenih učencev na kosila.

Predsednica komisije Ariadna Agnič se nam je zahvalila za udeležbo in aktivno sodelovanje. Hkrati pa nas je povabila na ponovno srečanje, ki bo v začetku naslednjega šolskega leta.

Sestanek smo zaključil ob 18.00.

Dolenjske Toplice, 21. 6. 2022 Zapisala:

VPO-pom. vzg. Irena Pečnik